Predkladacia správa

Úna základe úlohy C.2. uznesenia vlády Slovenskej republiky č. 228 zo dňa 7. marca 2001 predkladá na rokovanie vlády Slovenskej republiky Informáciu o celkovom štatistickom vyhodnotení procesu verejného obstarávania za rok 2006.
Š je verejní obstarávatelia a (ďalej len „subjekt“) poúMateriál svojím obsahom dopĺňa „Správuo výsledkoch činnosti Úradu 
pre verejné obstarávanie za rok 2006“, ktorú vláda Slovenskej republiky prerokovala a vzala 
na vedomie na svojom 39. rokovaní dňa 11. apríla 2007.
Obsahom materiálu je informácia o uplatňovaní verejného obstarávania za predchádzajúci rok podľa zákona č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, bol platný do 31. januára 2006 a zákona č. 25/2006 Z. z. o verejnom obstarávaní 
a o zmene a doplnení niektorých zákonov v znení neskorších predpisov, bol účinný 
do 1. februára 2006 (ďalej len „zákon“). 
Materiál vyhodnocuje nadlimitné a podlimitné postupy verejného obstarávania, pričom základné členenie údajov je podľa typu subjektov. Ďalšie členenie je podľa predmetov obstarávania (tovary, služby a stavebné práce), podľa postupov verejného obstarávania, 
ako aj prehľad zmlúv s úspešnými uchádzačmi so sídlom v zahraničí. Nasleduje vyhodnotenie úspešných uchádzačov - podnikateľov vo verejnom obstarávaní a prílohy s tabuľkovým a grafickým znázornením výsledkov.
V procese verejného obstarávania v roku 2006 subjekty podľa zákona poslali oznámenia 
o výsledku verejného obstarávania v počte 9969, vrátane 4439 oznámení o uzatvorení čiastkových zmlúv. Subjekty na základe 5530 ukončených postupov verejného obstarávania (bez čiastkových zmlúv) uzavreli zmluvy vo finančnej hodnote 101 742 mil. Sk.
Pozitívnym dôsledkom aplikovania zákona je významný pokles použitia nesúťažného postupu - rokovacieho konania bez zverejnenia - v porovnaní s predchádzajúcim obdobím o 56,6 % počtu postupov. Týmto postupom boli uzavreté zmluvy v hodnote 20 780 mil. Sk,
čo predstavuje 22,5 % z celkovej hodnoty verejného obstarávania. Priaznivý vplyv na tento pokles mal zákon, ktorým bola uložená povinnosť pre verejného obstarávateľa a obstarávateľa oznámiť začatie rokovacieho konania bez zverejnenia úradu ešte pre uzavretím zmluvy.
	Informácia o celkovom štatistickom vyhodnotení procesu verejného obstarávania za rok 2006 nemá finančný, ekonomický a environmentálny dopad a ani dopad na zamestnanosť.
	Predložený materiál má informatívny charakter a nebol predložený na medzirezortné pripomienkové konanie.
	V súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií), úrad zverejní materiál na svojej internetovej stránke po prerokovaní vo vláde Slovenskej republiky.